# **Manual de funcionament del Treball Final de Màster del Màster en Direcció de Projectes de Conservació-Restauració, curs 2020-2021**

* 1. **Sobre l’objecte:**

**El treball final és la conclusió del Màster** i, per tant, la seva estructura, el seu contingut, la seva metodologia i resultats han de posar en pràctica les competències adquirides al llarg de les assignatures precedents.

El treball ha d'aportar propostes, estratègies, solucions, etc., a situacions o problemàtiques de la conservació patrimonial dels conjunts o col·leccions i ha de ser, alhora, coherent amb el contingut del Màster. Pot tenir un caràcter professional o caràcter d'investigació.

En tots dos casos el protagonista del treball ha de ser el patrimoni cultural en tant que conjunt o col·lecció.

Si el treball final es lliga amb les Pràctiques externes en institucions, la seva proposta haurà de ser, a més de coherent amb el contingut del Màster, d'interès per la problemàtica de la conservació de les col·leccions de la institució on s'han realitzat les pràctiques.

L'equip de professorat assignarà sempre que sigui possible l'encàrrec de tutories dels treballs finals de Màster al professor o la professora més afí al contingut i desenvolupament d'aquest treball.

L'alumnat, per realitzar el treball podrà utilitzar els serveis i espais de la facultat adequats per a la cerca d'informació, les tutories i les presentacions puntuals del seu treball (aquest punt no serà d’aplicació durant el període de pandèmia en el que hi hagi restriccions de presencialitat, durant el qual tot haurà de ser fet telemàticament).

El TFM ha de:

* Capacitar per fer propostes de conservació-restauració que facin compatible el gaudi i l'ús social del patrimoni i la seva preservació.
* Capacitar per poder estimar i planificar els recursos humans, tècnics i materials necessaris
* Capacitar per a la comunicació i difusió, escrita i oral, dels resultats.

L'avaluació del treball final de màster tindrà com a evidències el projecte escrit i la seva presentació i defensa en públic davant un tribunal format per tres professors.

El text escrit haurà de tenir una estructura adequada amb els treballs de recerca o els projectes professionals, segons la tipologia escollida per l'alumnat

El desenvolupament del treball es realitzarà mitjançant tutories amb el professorat assignat.

La qualificació final del projecte es realitzarà una vegada s'hagi presentat en públic davant aquest tribunal format per tres docents.

* 1. **Sobre l’organització:**

La Comissió de Coordinació del Màster aprova el Pla Docent de l’assignatura i el Coordinador del Màster l’introdueix al Gr@d per tal que estigui disponible a la pàgina web del màster.

* 1. **Sobre la Matriculació, dates de presentació i els períodes d’avaluació:**
* A la informació del web del màster apareixen els períodes de matriculació que son aprovats a la Comissió Acadèmica de la Facultat de Belles Arts, a proposta de la Comissió de Màsters i Postgraus.

L’assignatura de TFM té una sola convocatòria de defensa del TFM, que és el semestre en el qual aquest es matricula (gener-febrer per al primer semestre i juny-juliol per al segon). Molt excepcionalment i només en casos de malaltia greu o motius personals inhabilitants, un alumne podrà presentar el TFM al setembre. Sempre caldrà la valoració prèvia de la CCM.

* + Dates de defensa en funció del semestre en que s’hagi matriculat l’assignatura.
  + Primer semestre:
    - Entrega dels treballs: **dilluns** **18 de gener del 2020**.
    - Cada tutor emetrà un informe valoratiu del TFM que farà arribar als membres del tribunal en el qual s’hi inclourà un resum del seguiment dut a terme del treball.
    - Defensa dels TFM: es farà el **dimecres 27 de gener del 2020 a la tarda**. Els estudiants rebran una convocatòria a través del Campus Virtual indicant si la defensa serà presencial o telemàtica així com l’horari i lloc establert.
  + Segon semestre:
    - Entrega dels treballs online: termini **12 de juny del 2022, a les 23:59.**
    - Cada tutor emetrà un informe valoratiu del TFM que farà arribar als membres del tribunal en el qual s’hi inclourà un resum del seguiment dut a terme del treball.
    - Defensa dels TFM: **21 de juny del 2022, de 15.00h a 20.00h**. Els estudiants rebran una convocatòria a través del Campus Virtual indicant si la defensa serà presencial o telemàtica així com l’horari i lloc establert.

El requisit per poder defensar el TFM és que l’alumne tingui els altres 42 crèdits del màster aprovats el dia de la defensa del TFM. En casos excepcionals en que l’alumne encara estigui fent l’assignatura de les Pràctiques externes, l’alumne podrà dur a terme la defensa però la superació del TFM quedarà condicionada a que efectivament aprovi l’assignatura de Pràctiques externes abans de la finalització del semestre. En cas que no aprovi les Pràctiques externes, el TFM es qualificaria com a No presentat.

Els alumnes que suspenguin el TFM amb una nota entre el 4,0 i el 4,9 tenen dret a una reavaluació. Si també se suspèn la reavaluació, hauran de matricular de nou el TFM el curs següent amb el recàrrec corresponent.

La nota màxima que es pot obtenir en la reavaluació és un 5.

Per entregues fora de termini per problemes tècnics, el tribunal podrà denegar la defensa o bé establir penalitzacions en la nota final proporcionals al retard.

* 1. **Sobre la responsabilitat i l’encàrrec docent:**
* La tutorització del TFM ha de constar al Pla de Dedicació Acadèmica (PDA) del professor.
  1. **Sobre l’assignació o elecció de temes i tutors:**
* Els temes són consensuats entre l’estudiant i el tutor. En general deriven dels interessos de l’estudiant i també poden estar relacionats amb la temàtica desenvolupada durant la realització del període de les Pràctiques externes.
* L’elecció entre un o altre professor dels que tenen assignada dedicació als TFM es fa en funció de la temàtica del treball i el camp d’especialització que tingui cada un dels professors. És el coordinador qui fa l’assignació final.
* Sempre hi haurà un professor del màster que farà de tutor del TFM tot i que es pot contemplar la possibilitat de professionals externs (els tutors de les Pràctiques externes o altres) puguin col·laborar en el procés de tutorització.
  1. **Sobre la direcció :**
* El tutor és assignat a l’inici del procés i és el responsable de vetllar per el bon desenvolupament del treball.
* En iniciar el període per a la realització del TFM el tutor fixarà un calendari de tutories (com a mínim tres entrevistes presencials o virtuals).
* Segons el Pla de Dedicació Acadèmica, la tutorització d’un TFM comporta una dedicació del tutor de 16 hores al llarg del semestre. Aquestes hores inclouen tutories presencials o telemàtiques, feedback a través del correu, telèfon, les correccions del treball, etc).
* Les vacances de nadal, Setmana Santa i l’agost son períodes inhàbils pel que fa a tutoritzacions de TFM.
* El tutor haurà de rebre el treball com a mínim deu dies abans de l’entrega definitiva de forma que en pugui fer la darrera revisió i, si convé, demanar rectificacions a l’estudiant.
  1. **Sobre les normes formals de presentació dels TFM:**

- Els TFM hauran de seguir preferentment els criteris de la UB (<http://www.ub.edu/criteris-cub/>).

- Caldrà incorporar una caràtula al TFM que respongui al disseny que estarà penjat al Campus Virtual de la assignatura.

- El treball ha d’incloure un breu resum de mitja pàgina en la llengua en que s’hagi redactat el TFM (català, castellà o anglès) i en una segona llengua (preferentment anglès o català/castellà).

- La còpia impresa del TFM serà en color, a doble cara i relligada. Inclourà un CD amb el treball en format digital.

- Els estudiants hauran de fer la tramesa a través del campus virtual del seu TFM abans del **12 de juny del 2022, 23.59h** (convocatòria de segon semestre). Caldrà trametre un sol arxiu en format pdf i d’una mida màxima de 50 MB.

- El dia **21 de juny del 2022 de 15.00 a 20.00h** (2onS), si es pot, es farà la defensa presencialment a la Facultat, i si no, es farà de manera virtual i síncrona a través del Campus virtual. En cas de fer la defensa virtualment (resposta a les preguntes del tribunal), l’alumne haurà fet una tramesa a través del campus d’un vídeo on haurà gravat la seva presentació del TFM de 15 minuts màxim de durada així com del Powerpoint (màxim 50 MB) utilitzat abans del **15 de juny del 2022, 14:00** (2onS). Hi ha llibertat a l’hora d’elaborar el vídeo (pot tenir talls, ser editat, etc). La única limitació és un pes màxim de 100 MB. Cal que al vídeo es vegi l’alumne ja que també s’avalua la comunicació no verbal, així com el powerpoint utilitzat.

Especificitats en cas de fer la defensa telemàticament

- L’acte de la defensa s’enregistrarà amb finalitats únicament acadèmiques. A l’inici de l’acte el Secretari del tribunal haurà d’informar-ne a tots els presents i aquests hauran de donar el seu consentiment per a que es pugui procedir. Al cap d’un any de la data de la defensa aquest enregistrament es destruirà.

- El públic interessat en assistir a la defensa ho haurà de comunicar escrivint un correu electrònic fins a 48 hores abans com a molt tard, al Secretari del tribunal corresponent per tal de poder-li gestionar l’accés. En cas de possibles problemes tècnics degut al número de participants, el tribunal podrà establir el número màxim o els criteris de selecció dels possibles assistents. Els alumnes que defensen el TFM aquell dia no cal que comuniquin la seva assistència com a públic en les defenses dels seus companys i podran accedir directament, si ho volen, a l’acte de defensa.

- Els alumnes que no tinguin la possibilitat de realitzar la part de la defensa (resposta a les preguntes del tribunal) de manera síncrona (per no tenir internet a casa, per exemple), tenen dret a fer una defensa del TFM de manera asíncrona. Caldrà justificar que no es disposa dels mitjans adients i enviar la sol·licitud del campus virtual al Secretari del tribunal com a mínim 48 hores abans del dia de la defensa. En aquest supòsit, el tribunal farà arribar a l’alumne unes preguntes el dia de la defensa que l’alumne haurà de respondre per escrit en un termini màxim de 48 hores.

- Plagi

El TFM és un treball acadèmic original de l’alumne i **no pot contenir plagi**. La presència de plagi, per molt petit que sigui, pot ser motiu de suspens directe del TFM. Es considera plagi tant la còpia literal de text sense posar-lo entre cometes ni citar la font, com l’aportació d’informació i idees extretes de fonts externes sense citar la font d’origen de la informació (malgrat s’hagin reescrit amb paraules pròpies).

Els treballs entregats seran analitzats amb software de detecció de plagi.

Per tal de deixar clar que aquest punt es duu a terme correctament (i que se n’assumeixen les conseqüències en cas de no fer-ho), el TFM haurà d’incorporar la següent frase:

“L’autor declara que aquest treball és propi i que no conté plagi.”

- Ús en treballs acadèmics (TFM) d’imatges alienes ja publicades prèviament

L’article 32.1 de Llei de Propietat intel·lectual diu:

"1. Es lícita la inclusión en una obra propia de fragmentos de otras ajenas de naturaleza escrita, sonora o audiovisual, así como la de obras aisladas de carácter plástico o fotográfico figurativo, siempre que se trate de obras ya divulgadas y su inclusión se realice a título de cita o para su análisis, comentario o juicio crítico. Tal utilización solo podrá realizarse con fines docentes o de investigación, en la medida justificada por el fin de esa incorporación e indicando la fuente y el nombre del autor de la obra utilizada."

Això vol dir que no es poden incloure imatges alienes merament per “il·lustrar” un contingut però si que es poden incloure (sempre citant la font) per comentar-les, analitzar-les o fer-ne un judici crític, com si fos una cita literària textual.

Per tal de deixar clar que aquest punt es duu a terme correctament (i que se n’assumeixen les conseqüències en cas de no fer-ho), el TFM haurà d’incorporar la següent frase:

“Donat el caràcter exclusivament acadèmic d’aquest treball, l’autor s’acull a l’article 32.1 de la Llei de propietat intel·lectual vigent pel qual s'hi permet la inclusió d’imatges alienes, prèviament ja divulgades, com a citació, per a ser analitzades o per emetre un comentari o judici crític.”

En el cas que es facin servir imatges pròpies al TFM cal incloure la pròpia autoria al peu de cada foto.

2. **Les directrius generals aplicables a les normatives específiques dels centres quant als TFM són les següents**

2.1. **Característiques:**

• El TFM es defineix com un treball autònom i individual que permet a l’estudiant mostrar de manera integrada els continguts formatius i les competències adquirides associades al màster.

2.2. **Organització:**

• Pel que fa al pla docent, les normes reguladores dels plans docents de les assignatures per als ensenyaments de la UB són aplicables als TFM.

• El TFM s’ha de dur a terme sota l’orientació d’un professor tutor de TFM, que ha d’actuar com a dinamitzador i facilitador del procés d’aprenentatge.

• Quan l’estudiant hagi de desenvolupar tot el TFM o una part significativa d’aquest en institucions i organismes diferents de la UB, a més del professor tutor ha de tenir un tutor de la institució perquè li presti col·laboració en la definició del contingut i en el desenvolupament del TFM. En aquest cas, és necessari signar un conveni entre el centre i la institució o l’organisme.

2.3. **Matriculació, avaluació i qualificació:**

• La matrícula del TFM es pot fer efectiva en els dos semestres del curs acadèmic.

• Els períodes de qualificació del TFM són els establerts per a la resta d’assignatures del màster. Tanmateix, i per evitar retards en l’emplenament de tota l’acta, el centre pot establir un procediment de signatura d’acta que permeti la qualificació individual de l’alumnat de TFM, de manera que es respectin els mateixos períodes de qualificació establerts per a la resta d’assignatures.

• La menció de matrícula d’honor en la qualificació no s’ha d’incorporar en l’acta fins al final del període d’avaluació per respectar el que estableix l’article 5.6 del Reial decret 1125/2003, de 5 de setembre.

**2.4. Arxiu o dipòsit:**

• Els drets de propietat intel·lectual o de propietat industrial dels TFM s’han de regular en els termes i condicions previstos en la legislació vigent.

• La Universitat ha de fomentar que l’estudiant utilitzi llicències lliures en la publicació dels treballs per facilitar la difusió i la reutilització de l’obra.

• La Universitat es compromet a vetllar perquè els documents dipositats en el repositori segueixin els estàndards internacionals.

• Els treballs qualificats amb una nota de 9 o superior, es podran penjar al Repositori digital de la UB, sempre que l’alumne hi estigui d’acord. En aquest cas caldrà que signi i lliuri el document de cessió de drets corresponents que trobarà al campus virtual de l’assignatura.

2.5. **Criteris d’Avaluació**

La qualificació es farà d’acord a l’assoliment de les competències i objectius d’aprenentatge que estableix el Pla Docent de l’Assignatura.

El tutor del TFM avaluarà tant al procés de seguiment i tutorització del TFM (40% de la nota) com el document final que es presenti (60% de la nota).

El tribunal avaluarà el contingut conceptual i l’originalitat dels resultats del document final (60% de la nota), la presentació oral (15% de la nota) i la defensa (25% de la nota).

La nota final del TFM es calcularà a partir de les qualificacions del tutor (20%) i del tribunal (80%).

El Tribunal estarà format per tres membres i serà nomenat pel coordinador del màster.

Per a l’avaluació del TFM tindrà en compte:

* El contingut i el tema del treball, la claredat en els objectius i les conclusions, la demostració del pensament crític, aspectes formals com son l’estructura i redacció del treball i la bibliografia.
* En l’exposició i defensa, el tribunal valorarà l’estructura de la presentació, la capacitat de comunicació i síntesi i la capacitat d’argumentació per a resoldre les qüestions que el tribunal plantegi.
* Els comentaris del tutor.

El tutor avaluarà el procés de planificació i desenvolupament en base a les següents competències genèriques:

CG1 - Tenir compromís ètic.  
CG2 -Tenir capacitat de lideratge  
CG3 - Haver adquirit motivació per la qualitat  
CG4 - Treballar i dirigir un equip de caràcter multidisciplinari.

Tant el tutor com els membres del tribunal valoraran l’assoliment de les competències bàsiques i específiques escaients:

CB6 - Posseir i comprendre coneixements que aportin una base o oportunitat de ser originals en el desenvolupament i/o aplicació d'idees, sovint en un context de recerca  
CB7 - Que els estudiants sàpiguen aplicar els coneixements adquirits i la seva capacitat de resolució de problemes en entorns nous o poc coneguts dins de contextos més amplis (o multidisciplinaris) relacionats amb la seva àrea d'estudi  
CB8 - Que els estudiants siguin capaços d'integrar coneixements i enfrontar-se a la complexitat de formular judicis a partir d'una informació que, sent incompleta o limitada, inclogui reflexions sobre les responsabilitats socials i ètiques vinculades a l'aplicació dels seus coneixements i judicis  
CB9 - Que els estudiants sàpiguen comunicar les seves conclusions i els coneixements i raons últimes que les sustenten a públics especialitzats i no especialitzats d'una manera clara i sense ambigüitats  
CB10 - Que els estudiants posseeixin les habilitats d'aprenentatge que els permetin continuar estudiant d'una manera que haurà de ser en gran manera autodirigit o autònom.

CE1. Establir els protocols i interpretar els resultats dels estudis analítics dels béns culturals, en tant que elements patrimonials dins d'un conjunt i un context.  
CE2. Establir les condicions de conservació preventiva dels béns culturals en el seu context, gestionant el seu manteniment.  
CE3. Seleccionar i realitzar els tractaments i metodologies de tractament específiques per garantir la seva conservació integral, tant dels objectes com del conjunt.  
CE4. Documentar de manera ordenada i sistemàtica totes les fases de les intervencions.  
CE5. Estimar, planificar i dirigir els recursos humans, tècnics i materials.  
CE6. Aplicar els criteris de qualitat i de les normes de seguretat, salut i medi ambient que afecten els llocs de treball i el procés.  
CE7. Aplicar la forma de gestió i del funcionament de les administracions relacionades amb el patrimoni.  
CE8. Difondre els coneixements adquirits en l'exercici de la professió i en els projectes de recerca duts a terme.